PMIndiaData/PMIndiaSum huggingface dataset:
મંત્રીમંડળે ગોરખપુર, સિંદરી અને બરૌનીમાં ખાતરના બંધ એકમોને ફરી કાર્યરત કરવા મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે ગોરખપુર, સિંદરી અને બરૌનીમાં ખાતરના બંધ એકમોને ફરી કાર્યરત કરવાની મંજૂરી આપી છે. તેમાં સિંદરી (ઝારખંડ) અને ગોરખપુર (ઉત્તરપ્રદેશ) ખાતે ફર્ટિલાઇઝર કોર્પોરેશન ઇન્ડિયા લિમિટેડ (એફસીઆઇએલ)ના યુરિયાના બે બંધ એકમ તથા હિંદુસ્તાન ફર્ટિલાઇઝર્સ કોર્પોરેશન લિમિટેડ (એચએફસીએલ)ના બરૌની (બિહાર)નું એકમ સામેલ છે. ‘નામાંકનના માર્ગે’ સરકારી ક્ષેત્રના એકમો (પીએસયુ)ના સ્પેશ્યલ પર્પઝ વ્હિકલ (એસપીવી) બનાવીને ખાતરના આ ત્રણ એકમોને ફરી કાર્યરત કરવામાં આવશે. આ માટેના સરકારી ક્ષેત્રના એકમોમાં નેશનલ થર્મલ પાવર કોર્પોરેશન (એનટીપીસી), કોલ ઇન્ડિયા લિમિટેડ (સીઆઇએલ), ઇન્ડિયન ઓઇલ કોર્પોરેશન લિમિટેડ (આઇઓસીએલ) અને એફસીઆઇએલ/એચએફસીએલ સામેલ છે. સિંદરી, ગોરખપુર અને બરૌનીના નવા એકમોની સ્થાપના બિહાર, પશ્ચિમ બંગાળ અને ઝારખંડની યુરિયાની વધતી જતી માગને પૂર્ણ કરશે. વળી પશ્ચિમ અને મધ્ય વિસ્તારોમાંથી યુરિયાના લાંબા અંતરના પરિવહનના કારણે રેલવે અને રોડ માળખા પરનું ભારણ પણ ઘટાડશે, જેથી નૂર પર સરકારી સહાયમાં બચત થશે. તે પ્રદેશના આર્થિક વિકાસને પણ વેગ આપશે. પ્રાદેશિક અર્થતંત્રની વૃદ્ધિ ઉપરાંત આ એકમ 1200 પ્રત્યક્ષ અને 4500 પરોક્ષ રોજગારી માટે તક ઊભી કરશે. મેસર્સ ગેઇલ (ઇન્ડિયા) લિમિટેડે હલ્દિયાથી જગદીશપુર સુધી ગેસ પાઇપલાઇન પાથરવાની યોજના બનાવી છે. આ એકમો આ પાઇનલાઇન માટે એન્કર ગ્રાહક તરીકે સેવા આપશે અને તેની વ્યવહારિકતા સુનિશ્ચિત કરશે. પૂર્વ ભારતમાં માળખાના વિકાસ માટે જગદીશપુર-હલ્દિયા ગેસ પાઇપલાઇન (જેએચપીએલ) મહત્ત્વપૂર્ણ છે અને પ્રદેશના આર્થિક વૃદ્ધિ પર બહુસ્તરીય અસર કરશે. અગાઉ સીસીઇએ (આર્થિક બાબતો પરની કેન્દ્રીય મંત્રીમંડળ)એ યુરિયા ક્ષેત્ર માટે ગેસ પૂલિંગની મંજૂરી આપી હતી, જે આ એકમો ફરી કાર્યરત થતા પૂર્વનિર્ધારિત કિંમતે ગેસ મેળવી શકશે, જે યુરિયાના એકમોને વૈશ્વિક સ્તરે સ્પર્ધાત્મક બનાવશે. પૃષ્ઠભૂમિ: આ એકમો 1990થી 2002 દરમિયાન બંધ થયા અને નિષ્ક્રિય છે. એટલે એકમો અને તેની સાથે સંબંધિત સુવિધાઓ બિનઉપયોગી હતી. અહીં ઉલ્લેખ કરવો મહત્ત્વપૂર્ણ છે કે દેશના પૂર્વ ભારતમાં નામરૂમ (અસમ)માં બે નાનાં એકમો સિવાય યુરિયાનું અન્ય કોઈ એકમ કાર્યરત નથી. વર્ષ 2015ની શરૂઆતમાં સરકારે ‘બિડિંગ માર્ગ’ મારફતે આ ત્રણ એકમોને પુનઃકાર્યરત કરવાની મંજૂરી આપી હતી. જોકે એફસીઆઇએલના ગોરખપુર અને સિંદરી એકમોને પુનઃકાર્યરત કરવા દરેક ‘રિક્વેસ્ટ ફોર ક્વોલિફિકેશન્સ’ (આરએફક્યુ) સામે ફક્ત એક અરજી મળવાના કારણે બિડિંગ પ્રક્રિયા આગળ વધી શકી નહોતી. દેશમાં યુરિયાનો વાર્ષિક વપરાશ અંદાજે 320 એલએમટી છે, જેમાંથી 245 એલએમટીનું ઉત્પાદન દેશમાં થાય છે અને બાકીના જથ્થાની આયાત કરવામાં આવે છે. દેશમાં યુરિયાનું ઉત્પાદન વધારવા અગાઉ સરકારે ‘નામાંકનના માર્ગે’ પીએસયુ દ્વારા તાલ્ચેર (ઓડિશા) અને રામાગુન્ડમ (તેલંગાણા)માં સ્થિત એફસીઆઇએલના એકમોને પુનઃકાર્યરત કરવાની મંજૂરી આપી હતી.
પ્રધાનમંત્રીએ ભૂકંપને કારણે થયેલા નુકસાન માટે અફઘાનિસ્તાનના પ્રમુખને દિલસોજી પાઠવી

પ્રધાનમંત્રી શ્રી નરેન્દ્ર મોદીએ અફઘાનિસ્તાનના પ્રમુખ મોહમ્મદ અશરફ ઘાની સાથે વાત કરી હતી અને ભૂકંપને કારણે થયેલા નુકસાન બદલ દિલસોજી પાઠવતા સહાનુભૂતિ વ્યક્ત કરી હતી. પ્રધાનમંત્રી શ્રીએ જણાવ્યું હતું કે “ મેં હમણાં જ અફઘાનિસ્તાનના પ્રમુખ અશરફ ઘાની સાથે વાત કરીને ભૂકંપની ઘટના અંગે શોક વ્યક્ત કર્યો હતો તેમજ ભૂકંપને કારણે થયેલા નુકસાન બાબતે દિલસોજી પાઠવી હતી. પ્રમુખ અશરફ ઘાનીએ નુકસાનનાં પ્રાથમિક તારણો મને જણાવ્યાં હતાં. મેં તેમને શક્ય તમામ સહાય આપવાની તૈયારી દર્શાવી હતી.” “પ્રમુખ અશરફ ઘાનીએ મને જણાવ્યું કે ભૂકંપમાં શાળાનું મકાન તૂટી પડ્યું અને બાળકોએ જાન ગુમાવ્યા. મને આ હકીકત જાણી ઘણું દુઃખ થયું. “ “જ્યારે પ્રમુખ અશરફ ઘાની મને શાળાની દુર્ઘટના અંગે વાત કરી રહ્યા હતા, ત્યારે મારું મન વર્ષ 2001માં કચ્છમાં અંજાર ખાતે થયેલી આવી જ કરુણ ઘટના યાદ આવી ગઈ અને ઘણું દુઃખ થયું.”
શ્રી કેપીએસ ગિલના અવસાન પર પ્રધાનમંત્રીએ શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ શ્રી કેપીએસ ગિલના નિધન પર શોક વ્યક્ત કર્યો છે. પ્રધાનમંત્રીએ કહ્યું હતું કે, “કેપીએસ ગિલ પોલીસ અને સુરક્ષાના ક્ષેત્રમાં આપણાં દેશની સેવા કરવા બદલ હંમેશા યાદ રહેશે. તેમના અવસાનથી દુઃખ થયું છે. હું દિલસોજી વ્યક્ત કરું છું.”
મંત્રીમંડળે જમ્મુ અને કાશ્મીર પુનર્ગઠન અધિનિયમ, 2019ની જોગવાઇઓનો અમલ કરવા માટે અધિનિયમની ધારા 3ના સંદર્ભમાં ઉભી થઇ રહેલી મુશ્કેલીઓ દૂર કરવા માટે ભારત સરકારના (કાર્યવાહી કરવાના) નિયમો, 1961ના નિયમ 12 અંતર્ગત માન્યતા આપવામાં આવેલા પ્રસ્તાવને કાર્યોત્તર મંજૂરી આપી

સંસદની ભલામણ પર રાષ્ટ્રપતિએ ભારતીય બંધારણની કલમ 37૦ હેઠળ એક ઘોષણા બહાર પાડી અને જમ્મુ-કાશ્મીર પુનર્ગઠન અધિનિયમ, 2019ને સંમતિ આપી. તદનુસાર, ભૂતપૂર્વ જમ્મુ-કાશ્મીરરાજ્યને 31 ઓક્ટોબર 2019ના રોજ નવા જમ્મુ અને કાશ્મીર કેન્દ્ર શાસિત પ્રદેશ તેમજ નવા કેન્દ્ર શાસિત પ્રદેશ લદ્દાખ તરીકે પુનર્ગઠિત કરવામાં આવ્યા હતા. નવા કેન્દ્રશાસિત પ્રદેશ લદ્દાખમાં કારગિલ અને લેહના બે જિલ્લાનો સમાવેશ કરવામાં આવ્યો છે. ભૂતપૂર્વ જમ્મુ-કાશ્મીર રાજ્યનો બાકીનો હિસ્સો નવો કેન્દ્ર શાસિત પ્રદેશ જમ્મુ અને કાશ્મીર બની ગયો છે. 1947માં ભૂતપૂર્વ જમ્મુ અને કાશ્મીર રાજ્યમાં નીચે દર્શાવેલા 14 જિલ્લા હતા – કથુઆ, જમ્મુ, ઉધમપુર, રિયાસી, અનંતનાગ, બારામુલ્લા, પૂંચ, મીરપૂર, મુઝફ્ફરાબાદ, લેહ અને લદ્દાખ, ગિલગિટ, ગિલગિટ વઝરાટ, ચિલ્હાસ અને આદિજાતિય પ્રદેશો. વર્ષ 2019 સુધીમાં, જમ્મુ-કાશ્મીરની વિવિધ રાજ્ય સરકારોએ આ 14 જિલ્લાઓના ક્ષેત્રોને 28 જિલ્લાઓમાં પુનર્ગઠિત કરી દીધા હતા. નવા જિલ્લાઓના નામ નીચે મુજબ છે – કુપવાડા, બાંદીપુર, ગન્ડેરબલ, શ્રીનગર, બડગામ, પુલવામા, શોપિયાન, કુલગામ, રાજૌરી, રામબાન, ડોડા, કિશ્તીવાર, સાંબા અને કારગિલ. કારગિલ જિલ્લો તત્કાલીન લેહ અને લદાખ જિલ્લાના વિસ્તારમાંથી બનાવવામાં આવ્યો હતો. તદનુસાર,કારગિલ જિલ્લો બન્યા પછી 1947ના લેહ અને લદ્દાખ જિલ્લાઓના બાકી રહેલા વિસ્તારોને સમાવવા ઉપરાંત, 1947નાગિલગિટ, ગિલગિટ વઝરાટ, ચિલ્હાસ અને આદિજાતિ પ્રદેશોના જિલ્લાઓના વિસ્તારોને શામેલ કરવા માટે નવા કેન્દ્રશાસિત પ્રદેશ લદ્દાખના લેહ જિલ્લાને ભારતના રાષ્ટ્રપતિ દ્વારા બહાર પાડવામાં આવેલા જમ્મુ-કાશ્મીર પુનર્ગઠન (મુશ્કેલીઓ દૂર કરવા)ના બીજા આદેશ, 2019માં પરિભાષિત કરવામાં આવ્યો છે.
PM 6 અને 7 જાન્યુઆરીએ દિલ્હીમાં મુખ્ય સચિવોની બીજી રાષ્ટ્રીય પરિષદની અધ્યક્ષતા કરશે

પ્રધાનમંત્રી શ્રી નરેન્દ્ર મોદી 6ઠ્ઠી અને 7મી જાન્યુઆરી, 2023ના રોજ દિલ્હીમાં મુખ્ય સચિવોની બીજી રાષ્ટ્રીય પરિષદની અધ્યક્ષતા કરશે. તે કેન્દ્ર અને રાજ્ય સરકારો વચ્ચેની ભાગીદારીને વધુ વેગ આપવા તરફનું બીજું મહત્ત્વનું પગલું હશે. જૂન 2022માં ધર્મશાલામાં મુખ્ય સચિવોની આવી પ્રથમ કોન્ફરન્સ યોજાઈ હતી. આ વર્ષે, મુખ્ય સચિવોની રાષ્ટ્રીય પરિષદ 5 થી 7 જાન્યુઆરી, 2023 દરમિયાન દિલ્હીમાં યોજાશે. ત્રણ દિવસીય પરિષદ રાજ્યો સાથે ભાગીદારીમાં ઝડપી અને સતત આર્થિક વૃદ્ધિ હાંસલ કરવા પર ધ્યાન કેન્દ્રિત કરશે. તેમાં કેન્દ્ર સરકારના પ્રતિનિધિઓ, મુખ્ય સચિવો અને તમામ રાજ્યો/કેન્દ્રશાસિત પ્રદેશોના અન્ય વરિષ્ઠ અધિકારીઓ અને ડોમેન નિષ્ણાતો સહિત 200 થી વધુ લોકોની ભાગીદારી જોવા મળશે. આ પરિષદ વિકાસ અને રોજગાર સર્જન અને સર્વસમાવેશક માનવ વિકાસ પર ભાર સાથે વિકસીત ભારત હાંસલ કરવા માટે સહયોગી કાર્યવાહી માટે આધાર બનાવશે. નોડલ મંત્રાલયો, નીતિ આયોગ, રાજ્યો/કેન્દ્રશાસિત પ્રદેશો અને ડોમેન નિષ્ણાતો વચ્ચે છેલ્લા ત્રણ મહિનામાં 150 થી વધુ ભૌતિક અને વર્ચ્યુઅલ કન્સલ્ટેટિવ બેઠકોમાં વ્યાપક ચર્ચા-વિચારણા પછી કોન્ફરન્સનો એજન્ડા નક્કી કરવામાં આવ્યો છે. કોન્ફરન્સ દરમિયાન ચર્ચા છ ઓળખાયેલ થીમ પર યોજાશે. (i)
નદીઓના આંતર જોડાણ માટે વિશેષ સમિતિનો સ્થિતિ-સહ-પ્રગતિ અહેવાલ

પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલી મંત્રીમંડળની બેઠકે 1.7.2016 થી 31.3.2018 દરમિયાન નદીઓના આંતરિક જોડાણ માટેની એક ખાસ સમિતિના પ્રગતિ અહેવાલને મંજૂરી આપી દીધી છે. રિટ પિટીશન (દીવાની) – 2002ની 512: “નદીઓનું આંતર જોડાણ” સહિત રિટ પિટીશન સંખ્યા 2002ની 668 કે જે કેન્દ્ર સરકારને નદીઓના આંતરિક જોડાણ માટે એક વિશેષ સમિતિની રચના કરવાના આદેશ આપે છે તેને લગતા માનનીય સર્વોચ્ચ અદાલતે 27.02.2012ના રોજ આપેલ નિર્ણયના અનુસંધાનમાં નદીઓના આંતરિક જોડાણને લગતો આ પ્રગતિ અહેવાલ મંત્રીમંડળને સુપરત કરવામાં આવ્યો હતો. નદીઓના આંતરિક જોડાણ માટેની વિશેષ સમિતિ દ્વારા કરવામાં આવેલ પ્રગતિ અંગે મંત્રીમંડળને સામયિક અહેવાલ પ્રસ્તુત કરાવવો જરૂરી છે. આઈએલઆર ઉપરના વિશેષ સમિતિના સ્થિતિ અહેવાલમાં પ્રાથમિકતાની ત્રણ લિંક – કેન બેટાવા લિંક, દમણગંગા-પિન્જલ લિંક અને પરા તાપી નર્મદા લિંકમાં થયેલ નોંધપાત્ર પ્રગતિનો સમાવેશ થાય છે. આ ઉપરાંત તેમાં રાષ્ટ્રીય પરિપ્રેક્ષ્ય યોજના – 1980 અનુસાર ઓળખી કાઢવામાં આવેલ અન્ય હિમાલયના અને દ્વિપકલ્પ લિંકની સ્થિતિનો પણ સમાવેશ કરવામાં આવ્યો છે.
પ્રધાનમંત્રીએ  27 સપ્ટેમ્બર, 2015ના ફેસબુક મુખ્યાલયના ટાઉનહૉલ પ્રશ્નોત્તરી સત્ર માટે પ્રશ્ન આમંત્રિત કર્યા

પ્રધાનમંત્રી શ્રી નરેન્દ્ર મોદીના 27 સપ્ટેમ્બર, 2015ના ફેસબુક મુખ્યાલયના ટાઉનહૉલ પ્રશ્નોત્તરી સત્ર માટે પ્રશ્ન આમંત્રિત કરાયા છે. પ્રધાનમંત્રીએ પોતાના ફેસબુક પોસ્ટમાં લખ્યુઃ “મને ફેસબુક મુખ્યાલયમાં આમંત્રિત કરવા માટે હું શ્રી માર્ક જુકરબર્ગને ધન્યવાદ આપું છું. હું રવિવાર 27 સપ્ટેમ્બરે ભારતીય સમયાનુસાર સવારે 10 કલાકે ટાઉનહૉલ પ્રશ્નોત્તરી માટે ઉત્સુક છું. વાતચીત દરમિયાન કેટલાય મુદ્દાઓ પર વિસ્તૃત ચર્ચા થશે અને નિશ્ચિતપણે આ એક યાદગાર ચર્ચા હશે. તમારી ભાગીદારી વિના આ કાર્યક્રમ અધૂરો રહેશે. તમે તમારા પ્રશ્ન ફેસબુક પર મોકલશો. હું સૌને આગ્રહ કરું છું કે તમે “નરેન્દ્ર મોદી મોબાઈલ એપ” પર પોતાના પ્રશ્નો મોકલો. તમારા પ્રશ્નોથી આ કાર્યક્રમ યાદગાર બની રહેશે.”
મંત્રીમંડળે શિક્ષકો કેડર વટહુકમ, 2019માં અનામતને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળની બેઠકે યુનિવર્સિટીઓ/કોલેજોને ‘વિભાગ/વિષય’ને બદલે એક એકમ તરીકે સ્વીકારીને “કેન્દ્રીય શિક્ષણ સંસ્થાન (શિક્ષકોની કેડરમાં અનામત) વટહુકમ, 2019”ને જાહેર કરવાની દરખાસ્તને મંજૂરી આપી દીધી છે. અસરો: આ નિર્ણયથી તમામ યોગ્યતા ધરાવતા પ્રતિભાશાળી ઉમદવારોને આકર્ષવા માટે ઉચ્ચ શૈક્ષણિક સંસ્થાનોમાં શિક્ષણના સ્તરમાં સુધારો થવાની આશા સેવાઈ રહી છે. ફાયદાઓ: આ નિર્ણયથી અનુસુચિત જાતિઓ/અનુસુચિત જનજાતિઓ અને સામાજિક તથા આર્થિક રીતે પછાત વર્ગોની માટે નક્કી કરવામાં આવેલા અનામતના માપદંડોની સાથે સાથે કલમ 14, 16 અને 21ની બંધારણીય જોગવાઈઓની વિધિવત રીતે ખાતરી કરીને શિક્ષક કેડરમાં સીધી ભરતી દ્વારા 5000થી વધુ ખાલી જગ્યાઓને ભરવા માટે મંજૂરી આપવામાં આવશે.
આધારને લોકો માટે અનુકૂળ બનાવવું

આધારને લોકો માટે અનુકૂળ બનાવવાના એક મહત્વના પગલાના ભાગરૂપે પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલ મંત્રીમંડળે આધાર અને અન્ય કાયદાઓ (સુધારા) વટહુકમ, 2019ને પરિવર્તિત કરવા માટે “આધાર અને અન્ય કાયદાઓ (સુધારા) બીલ, 2019ને” મંજૂરી આપી દીધી છે. પ્રસ્તાવિત સુધારાઓ 2જી માર્ચ, 2019ના રોજ રાષ્ટ્રપતિ દ્વારા બહાર પાડવામાં આવેલા વટહુકમમાં સમાવિષ્ટ સુધારાઓ જેવા એક સમાન જ છે આ બીલને આગામી સંસદના સત્રમાં રજૂ કરવામાં આવશે. આ નિર્ણય વડે આધારને લોકોને અનુકૂળ અને નાગરિકોને ધ્યાનમાં રાખીને બનાવવાની બાબતોને પહોંચી વળવામાં ફલદાયક સાબિત થશે. અસરો: આ નિર્ણય વડે યુઆઈડીએઆઈ લોકોના હિતને ધ્યાનમાં રાખીને અને આધારના દુરુપયોગને રોકીને વધુ સારા મજબુત વ્યવવસ્થા તંત્રને વિકસિત કરવામાં સક્ષમ બનાવશે. આ સુધારાની સમાંતરે કોઇપણ વ્યક્તિને જ્યાં સુધી સંસદ દ્વારા તૈયાર કરવામાં આવેલ કાયદા દ્વારા જણાવવામાં ન આવે ત્યાં સુધી તેણે પોતાની ઓળખ સ્થાપિત કરવા માટે આધાર નંબર હોવાની સાબિતીની પ્રક્રિયામાંથી પસાર થવા માટે કોઈ તેને ફરજ નહીં પાડી શકે. બેંકના ખાતા ખોલાવવામાં સામાન્ય નાગરિકોને સરળતા રહે તે માટે પ્રસ્તાવિત સુધારાઓ ટેલીગ્રાફ એક્ટ, 1885 અને પ્રિવેન્શન ઑફ મની લોન્ડરિંગ એક્ટ, 2002 અંતર્ગત સ્વેચ્છાએ આધાર નંબરને કેવાયસી દસ્તાવેજ તરીકે ઉપયોગમાં લેવાની મંજૂરી આપશે. વિગતો: સુધારાની કેટલીક વિશેષતા નીચે મુજબ છે– આધાર નંબર ધરાવતા વ્યક્તિની મંજૂરી સાથે પ્રમાણીકરણ કરીને અથવા ઓફલાઈન ચકાસણી દ્વારા ભૌતિક અથવા ઇલેક્ટ્રોનિક ફોર્મની અંદર આધાર નંબરના ઉપયોગની મંજૂરી આપે છે. 12 આંકડાના આધાર નંબરના ઉપયોગની સુવિધા અથવા તેના વૈકલ્પિક વર્ચ્યુઅલ ઓળખના ઉપયોગની સુવિધા જેથી કરીને વ્યક્તિને વાસ્તવિક આધાર નંબરને ગુપ્ત રાખી શકાય જે બાળકોની પાસે આધાર નંબર છે તેમને એવો વિકલ્પ આપવામાં આવ્યો છે કે તેઓ 18 વર્ષની ઉંમર થાય પછી પોતાનો આધાર નંબર રદ કરી શકે છે એકમોને પ્રમાણીકરણ કરવાની પરવાનગી ત્યારે જ આપે છે જ્યારે તેઓ સત્તાધીશ દ્વારા નિર્દેશિત ગુપ્તતા અને સુરક્ષાના માપદંડોનું પાલન કરતા હોય અને પ્રમાણીકરણની પરવાનગી ત્યારે આપવામાં આવે છે જ્યારે તે સંસદ દ્વારા બનાવવામાં આવેલા કોઇપણ કાયદા અંતર્ગત હોય અથવા કેન્દ્ર સરકાર દ્વારા તેને રાજ્યના હિતમાં જાહેર કરવામાં આવેલ હોય. ટેલીગ્રાફ એક્ટ, 1885 અને પ્રિવેન્શન ઑફ મની લોન્ડરિંગ એક્ટ, 2002 અંતર્ગત સ્વેચ્છાએ પ્રમાણિકરણ માટે આધાર નંબરને કેવાયસી દસ્તાવેજ તરીકે ઉપયોગમાં લેવાની મંજૂરી આપે છે. ખાનગી એકમો દ્વારા આધારનો ઉપયોગ કરવાને લગતા આધાર કાયદાના વિભાગ 57ને રદ કરવાની દરખાસ્ત જો આધાર નંબરની ખાતરી નથી થતી તો એવી પરિસ્થિતિમાં પણ કોઈ વ્યક્તિને સેવાથી વંચિત રાખી ન શકાય ભારતીય વિશિષ્ટ ઓળખ સત્તામંડળ ભંડોળની સ્થાપના કરવાનો પ્રસ્તાવ આધાર વ્યવસ્થાતંત્રમાં કોઇપણ એકમ દ્વારા આધાર કાયદા કે જોગવાઈઓનું ઉલ્લંઘન કરવા બદલ નાગરિક દંડ, તેનો ચુકાદો અને અરજીની જોગવાઈ કરવામાં આવી છે પૂર્વભૂમિકા: આધાર અને અન્ય કાયદાઓ (સુધારા) વટહુકમ, 2019ને મંત્રીમંડળ દ્વારા 28મી ફેબ્રુઆરી, 2019ના રોજ મળેલી તેમની બેઠકમાં સ્વીકૃતિ આપવામાં આવી હતી અને આ વટહુકમને 2જી માર્ચ, 2019ના રોજ રાષ્ટ્રપતિ દ્વારા રજૂ કરવામાં આવ્યો હતો. આધાર અને અન્ય કાયદાઓ (સુધારા) વટહુકમ, 2019 અને અન્ય બાબતોને સર્વોચ્ચ અદાલતના આદેશો અનુસાર અને જસ્ટીસ બી. એન. શ્રીકૃષ્ણન (નિવૃત્ત) કમિટીની ભલામણો દ્વારા મજબૂત બનાવવામાં આવશે.
પ્રધાનમંત્રી શ્રીએ પદ્મ પુરસ્કાર સમારોહમાં હાજરી આપી

પ્રધાનમંત્રી શ્રી નરેન્દ્ર મોદીએ આજે પદ્મ પુરસ્કાર સમારોહમાં હાજરી આપી હતી જેમાં જીવનના વિવિધ ક્ષેત્રના પ્રતિષ્ઠિત લોકોને પદ્મ પુરસ્કાર એનાયત કરવામાં આવ્યા હતા. એક ટ્વિટમાં, પ્રધાનમંત્રી શ્રીએ કહ્યું; "એ સમારંભમાં જોડાયા જેમાં જીવનના વિવિધ ક્ષેત્રોના પ્રતિષ્ઠિત લોકોને પદ્મ પુરસ્કારો એનાયત કરવામાં આવ્યા હતા. અમે તેમની સિદ્ધિઓ અને સમાજમાં યોગદાન પર ખૂબ ગર્વ અનુભવીએ છીએ." " …
પ્રધાનમંત્રીએ લોકોને નવરેહની શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ લોકોને નવરેહના અવસર પર શુભેચ્છા પાઠવી હતી. પ્રધાનમંત્રી કહ્યું કે, “નવરેઝ મુબારક! હું પ્રાર્થના કરૂ છું કે, નવું વર્ષ દરેકનાં જીવનમાં અપાર સુખ, સમૃદ્ધિ અને ઉત્તમ સ્વાસ્થ્ય લાવે. દરેક ભારતીય કાશ્મીરી પંડિત સમુદાયની સમૃદ્ધ સંસ્કૃતિ પર ગર્વ અનુભવે છે.”
દોહામાં પ્રધાનમંત્રીએ ભારતીય સમુદાયને સંબોધિત કર્યો

પ્રધાનમંત્રી શ્રી નરેન્દ્ર મોદીએ રવિવારે સાંજે જિનેવા રવાના થયા પહેલા દોહામાં ભારતીય સમુદાયને સંબોધિત કર્યો હતો. ઉત્સાહી ભીડને સંબોધિત કરતા તેમણે કતરમાં ભારતીય સમુદાયને જણાવ્યું હતું કે તે ભારતથી ક્યારેય અલગ રહેતા નથી. પ્રધાનમંત્રીએ જણાવ્યું હતું કે વૈશ્વિક સ્તર પર ભારતની છબિ મજબૂત થઇ છે. વિશ્વમાં ભારત પ્રત્યે લોકોની જિજ્ઞાસા વધી છે. ભારતમાં ફેરફાર સવા સો કરોડ લોકોના કારણે થયો છે. વિશ્વની તમામ મોટી એજન્સીઓ માની ચૂકી છે કે ભારત એક ઝડપથી વિકસતી અર્થવ્યવસ્થા છે. પ્રધાનમંત્રીએ જણાવ્યું હતું કે વૈશ્વિક મંદી હોવા છતાં પણ ગયા ત્રિમાસિકમાં અમે 7.9 ટકાના દરથી જીડીપી હાંસલ કર્યો હતો. પ્રધાનમંત્રીએ જણાવ્યું હતું કે ભ્રષ્ટાચાર ભારતની લાંબા સમયથી મોટી સમસ્યા રહી છે, અને તેમની સરકાર એને ખતમ કરવા માટે કટિબદ્ધ છે. તેમણે પોતાની કતર યાત્રાને સફળ ગણાવતા જણાવ્યું હતું કે બંને દેશોની વચ્ચે વ્યાપક વિચાર – વિમર્શ થયો છે. પ્રધાનમંત્રીએ જણાવ્યું હતું કે આ બંને દેશોની વચ્ચે સંબંધોના નવા યુગની શરૂઆત છે. તેમણે કતરની સરકાર તથા લોકો પ્રત્યે આભાર વ્યક્ત કર્યો હતો.
પ્રધાનમંત્રી શ્રી નરેન્દ્ર મોદીએ વૈજ્ઞાનિકોને રાષ્ટ્રીય વિજ્ઞાન દિવસની શુભકામનાઓ આપી.

પ્રધાનમંત્રીએ કહ્યું, “રાષ્ટ્રીય વિજ્ઞાન દિવસ આપણાં વૈજ્ઞાનિકોની પ્રતિભા અને પરિશ્રમને સલામ કરવાનો એક અવસર છે. એમના અદમ્ય ઉત્સાહ અને મુખ્ય આવિષ્કારોએ ભારત અને દુનિયાને મદદ કરી છે. ભારતીય વિજ્ઞાનનો વિકાસ યથાવત છે અને આપણાં યુવાનોનું મગજ વિજ્ઞાન પ્રત્યે વધુ જિજ્ઞાસા જન્માવ શકે છે. અમારા તરફથી, ભારત સરકાર ભારતમાં સંશોધન અને નવાચાર માટે એક ઉત્તમ વાતાવરણ બનાવવા ઘણા પ્રયત્નો કરી રહી છે. મેં આ વર્ષની શરૂઆતમાં ભારતીય વિજ્ઞાન કોંગ્રેસ દરમિયાન વિજ્ઞાનના સંશોધન વિશે ઘણી વાતો કરી હતી. જેને આજે ફરી વહેંચી કહી રહ્યો છુ.”
પ્રધાનમંત્રીએ ઇલેક્ટ્રોનિક મીડિયાના હિતધારકો સાથે વાર્તાલાપ કર્યો

પ્રધાનમંત્રી શ્રી નરેન્દ્ર મોદીએ દેશમાં કોવિડ-19ના ફેલાવા સંબંધે ઉભરી રહેલા પડકારો વિશે આજે દેશના ઇલેક્ટ્રોનિક મીડિયાના મુખ્ય હિતધારકો સાથે વીડિયો કોન્ફરન્સના માધ્યમથી ચર્ચા કરી હતી. પ્રધાનમંત્રીએ પહેલા દિવસથી જ આ મહામારીના જોખમની ગંભીરતા સમજવા બદલ મીડિયાનો આભાર વ્યક્ત કર્યો હતો અને લોકોમાં જાગૃતિ ફેલાવવામાં ચેનલોએ નિભાવેલી ભૂમિકાની તેમણે પ્રશંસા કરી હતી. દેશમાં સ્થળ પર રહીને રિપોર્ટિંગ કરતા તેમજ ન્યૂઝરૂમમાં અવિરત કામ કરતા સંવાદદાતાઓ, કેમેરાપર્સન અને ટેકનિશિયનોના સમર્પણ અને પ્રતિબદ્ધતાને તેમણે બિરદાવ્યા હતા. તેમનું આ કામ દેશની સેવા હોવાનું તેમણે કહ્યું હતું. કેટલીક ચેનલોએ ઘરેથી જ એન્કરિંગ કરવા જેવા કેટલાક નવીનતમ આઇડિયા અમલમાં મૂક્યા હોવાથી આવી કામગીરીની પણ તેમણે પ્રશંસા કરી હતી. કોવિડ-19ને જીવન સામેનો પડકાર ગણાવતા પ્રધાનમંત્રીએ જણાવ્યું હતું કે, નવા અને નવીનતમ ઉકેલો સાથે આ પડકારનો સામનો કરી તેને નિયંત્રણમાં લેવાની જરૂર છે. આપણી સમક્ષ હજુ ઘણી લાંબી લડાઇ છે જેમાં ચેનલોએ લોકોને સમજાય તેવી સરળ ભાષામાં સામાજિક અંતર વિશે લોકજાગૃતિ ફેલાવવાની તેમજ કોઇપણ અદ્યતન માહિતી અથવા મહત્વપૂર્ણ નિર્ણયો અંગે લોકો સુધી ઝડપથી અને સારી રીતે માહિતી પહોંચડાવાની જરૂર છે. તેમણે કહ્યું કે, એક તરફ ચેનલોએ સુનિશ્ચિત કરવાનું છે કે લોકો પોતાનું રક્ષણ કરવાનું છોડી ન દે અને બેદરકાર ન થઇ જાય અને સાથે-સાથે સકારાત્મક સંચાર દ્વારા લોકોમાંથી નિરાશા અને ગભરાટ દૂર કરવાનું કામ પણ કરવાનું છે. આ સમયમાં તબીબો અને આરોગ્ય સેવા સાથે જોડાયેલા કર્મચારીઓને પણ પ્રેરિત રાખવા જરૂરી છે કારણ કે, આ લડતમાં સૌથી મોખરે તેઓ જ મોરચો સંભાળી રહ્યા છે. પ્રધાનમંત્રીએ જણાવ્યું હતું કે, સમાચાર ચેનલો પ્રતિભાવોના મહત્વપૂર્ણ માધ્યમ તરીકે સેવા આપે છે અને સરકાર સતત આ પ્રતિભાવો પર કામ કરી રહી છે. તેમણે ફિલ્ડમાં સંવાદદાતાઓને બૂમ માઇક પૂરા પાડવાનું તેમજ કોઇનો ઇન્ટરવ્યુ લેતી વખતે ઓછામાં ઓછા એક મીટરનું અંતર રાખવા માટે કાળજી લેવાનું ચેનલોને સૂચન કર્યું હતું. તેમણે ચેનલોને વૈજ્ઞાનિક અહેવાલોનો પ્રસાર કરવાનું પણ કહ્યું હતું જેમાં ચર્ચાઓમાં સુમાહિતગાર લોકો સામેલ હોય અને ખોટી માહિતીનો પ્રસાર રોકવામાં મદદરૂપ થવા કહ્યું હતું. આ વાયરસને ફેલાતો અટકાવવા માટે લોકોની શિસ્ત અને સામાજિક અંતર જાળવવાના મહત્વનો ઉલ્લેખ કર્યો હતો. મીડિયાના પ્રતિનિધીઓએ આ પડકારનો સામનો કરવામાં નેતૃત્વ સંભાળવા બદલ તેમજ સખત પરિશ્રમ કરવા બદલ પ્રધાનમંત્રીનો આભાર વ્યક્ત કર્યો હતો. આ મહામારીનો સામનો કરવામાં તેમણે પ્રધાનમંત્રી સાથે મળીને કામ કરવાની ખાતરી આપી હતી. લોકો સાથે પ્રધાનમંત્રીના ભાવનાત્મક સંપર્કને ટાંકીને, મીડિયા પ્રતિનિધીઓએ તેમને વિનંતી કરી હતી કે, તેઓ સમયાંતરે પ્રજાજોગ સંદેશો આપે અને તેમના સંબોધનમાં સકારાત્મક વાતો, ખાસ કરીને કોવિડ-19માંથી સાજા થયા હોય તેવા લોકોની વાતો સામેલ કરે. તેમણે કહ્યું હતું કે, સંવાદદાતાઓની તપાસ માટે અને અફવાઓ રોકવા માટે 24
પ્રધાનમંત્રી એકાઉન્ટન્ટ્સ જનરલની કોન્ક્લેવને સંબોધિત કરશે

પ્રધાનમંત્રી નરેન્દ્ર મોદી આવતીકાલે 21 નવેમ્બર, 2019ના રોજ એકાઉન્ટન્ટ્સ જનરલ ડેપ્યુટી એકાઉન્ટન્ટ્સ જનરલ કોન્ક્લેવને સંબોધિત કરશે. શ્રી નરેન્દ્ર મોદી  લાગુ કરીને આંતરિક રીતે ઓડિટ પ્રક્રિયાઓને સ્વચાલિત કરી રહ્યું છે. વિભાર ‘ઇન્ટરેક્ટિવ એકાઉન્ટ્સ અને ડિજિટલ ઓડિટ રિપોર્ટ્સ’ રજૂ કરવા ઓડિટ સંસ્થાઓની જરૂરિયાતને ઘટાડવાની દિશામાં આગળ વધી રહ્યું છે. સંસ્થાકીય જ્ઞાન વધારવા માટે, સંસાધનોને સચોટ બનાવવા અને કોઈ પણ સમયે, ગમે ત્યાંથી શીખી શકાય તે માટે ઇન્ફોર્મેશન ટેકનૉલોજી આધારિત ટૂલ કિટ્સ વિકસાવવા માટે આઇટી આધારિત પ્લેટફોર્મના લાભ માટેના પ્રયાસો પણ ચાલુ છે. છેલ્લા કેટલાક વર્ષોમાં ભારતીય ઓડિટ અને એકાઉન્ટ્સ વિભાગ નવા યુગમાં ઊભા થતાં પડકારોને પહોંચી વળવા ઓડિટમાં પરિવર્તન લાવવાની દિશામાં ટેકનૉલોજી સાથે આગળ વધ્યું છે.
પ્રધાનમંત્રીએ ઉત્તરકાશીમાં બસ અકસ્માતમાં માર્યા ગયેલા લોકો પર શોક વ્યક્ત કર્યો; અકસ્માતમાં પીડિતો માટે રાહત અને સહાયની જાહેરાત કરી

પ્રધાનમંત્રી શ્રી નરેન્દ્ર મોદીએ ઉત્તરાખંડમાં ઉત્તરકાશીમાં બસ અકસ્માતમાં માર્યા ગયેલા લોકો પર શોકની લાગણી વ્યક્ત કરી છે. પ્રધાનમંત્રીએ જણાવ્યું હતું કે, “ઉત્તરકાશીમાં કમનસીબ બસ અકસ્માતમાં માર્યા ગયેલા લોકોના સ્વજનો સાથે મારી પ્રાર્થના છે. ઇજાગ્રસ્ત લોકોની સ્થિતિ ઝડપથી સુધરે તેવી પ્રાર્થના.” પ્રધાનમંત્રીએ અકસ્માતમાં માર્યા ગયેલા લોકોના સગાસંબંધીઓ માટે પીએમએનઆરએફમાંથી રૂ. 2 લાખની સહાયની તથા ઇજાગ્રસ્તોને રૂ. 50,000ની સહાયની જાહેરાત કરી હતી.
કેન્દ્રીય મંત્રીમંડળે પૂર્વીય રેલવે (ઈસ્ટર્ન રેલવે)ના મિકેનિકલ વિભાગમાં ચીફ વર્કસ મેનેજરનું એક પદ રચવા મંજૂરી આપી

પ્રધાનમંત્રી શ્રી નરેન્દ્ર મોદીના અધ્યક્ષસ્થાને કેન્દ્રીય મંત્રીમંડળે પૂર્વીય રેલવેની દાનકુણી સ્થિત ડિઝલ કોમ્પોનેન્ટ ફેક્ટરીના મિકેનિકલ વિભાગમાં ચીફ વર્કસ મેનેજર (સીડબલ્યુએમ) તરીકેનું મહેસૂલ પ્રભારી સીનિયર એડમિનિસ્ટ્રેટિવ ગ્રેડ (એસએજી)નું પદ રચવાની મંજૂરી આપી છે. આ પદ પૂર્વીય રેલવેની દાનકુણી ખાતેની ડિઝલ કોમ્પોનેન્ટ ફેક્ટરીનો મહત્ત્વપૂર્ણ હિસ્સો હશે અને તેનાથી ફેક્ટરના કામકાજ યોગ્ય રીતે થાય તેમજ ઉત્પાદનના લક્ષ્યાંકો હાંસલ થાય તે સુનિશ્ચિત કરવા વહીવટી માળખું વધુ સુદ્રઢ થશે. આને પગલે રેલવેને વર્ષે રૂ. 16,79,400નો ખર્ચ થશે. પશ્ચાદ્ ભૂમિકાઃ પૂર્વીય રેલવેની દાનકુણી ખાતેની ડિઝલ લોકોમોટિવ કોમ્પોનેન્ટ ફેક્ટરી વર્ષે 100 હાઈ હોર્સ પાવર ડિઝલ લોકોમોટિવ અંડર ફ્રેમ્સની ઉત્પાદન ક્ષમતા અને લોકો પ્રોડક્શનની જરૂરિયાત અને ડિઝલ લોકોમોટિવ વર્કસ / વારાણસીની પોતાની મેન્યુફેક્ચરીંગ અને મશીનિંગની ક્ષમતા વચ્ચેનો તફાવત પૂરવા વર્ષે 72 જેટલા ક્રેડ કેસના મશિનિંગની ક્ષમતા ધરાવે છે. ફેક્ટરી ડિઝલ લોકોમોટિવ વર્કસ / વારાણસીની ભગિની સંસ્થા તરીકે કામ કરે છે.
પ્રધાનમંત્રીએ સાઉદી અરબમાં થયેલી ભાગદોડમાં માર્યા ગયેલા લોકોના મૃત્યુ પર શોક વ્યક્ત કર્યો.

પ્રધાનમંત્રી શ્રી નરેન્દ્ર મોદીએ સાઉદી અરબમાં થયેલી ભાગદોડમાં માર્યા ગયેલા લોકોના મૃત્યુ પર શોક વ્યક્ત કર્યો છે. પ્રધાનમંત્રીએ જણાવ્યું હતું કે “મક્કાથી દુ:ખના સમાચાર છે. ભાગદોડમાં ઘણા લોકોના માર્યા જવાથી હું ઘણો દુ:ખી છું. મૃતકના પરિવારજનો પ્રત્યે મારી સંવેદનાઓ. હું ઘાયલો જલદીથી સ્વસ્થ્ય થાય તેની કામના કરું છું.”
પ્રધાનમંત્રી આવતીકાલે ક્રેડાઈ યુથકોન – 19ને સંબોધિત કરશે

પ્રધાનમંત્રી શ્રી નરેન્દ્ર મોદી 13 ફેબ્રુઆરી, 2019નાં રોજ નવી દિલ્હીનાં તાલકટોરા સ્ટેડિયમ ખાતે ક્રેડાઈ યુથકોન – 19ને સંબોધિત કરશે. આ કાર્યક્રમનું આયોજન કોન્ફેડરેશન ઑફ રિયલ એસ્ટેટ ડેવલપર્સ એસોસિએશન ઑફ ઇન્ડિયા (ક્રેડાઈ)એ કર્યુ છે. પ્રધાનમંત્રી ક્રેડાઈ દ્વારા આયોજિત પ્રદર્શનની મુલાકાત પણ લેશે. યુથકોન ક્રેડાઈનો વાર્ષિક યુથ કોન્ક્લેવ છે, જે ભારતમાં રિયલ એસ્ટેટ ઉદ્યોગનાં ભવિષ્યને એક મંચ પર લાવે છે. વર્ષ 1999માં સ્થાપિત ક્રેડાઈ ભારતમાં 200થી વધારે શહેરોનાં રિયલ એસ્ટેટ ડેવલપર્સનું પ્રતિનિધિત્વ કરતી સર્વોચ્ચ સંસ્થા છે.
પ્રધાનમંત્રીએ મહાત્મા ગાંધી ઇન્ટરનેશનલ સેનિટેશન કન્વેન્શનનાં સમાપન સત્રને સંબોધન કર્યું

પ્રધાનમંત્રી શ્રી નરેન્દ્ર મોદીએ આજે નવી દિલ્હીમાં મહાત્મા ગાંધી ઇન્ટરનેશનલ સેનિટેશન કન્વેન્શન (એમજીઆઇએસસી)ને સંબોધન કર્યું હતું. એમજીઆઇએસસી 4 દિવસની આંતરરાષ્ટ્રીય પરિષદ છે, જેમાં દુનિયાભરનાં  (જનતાની ભાગીદારી)નાં મહત્ત્વ પર ભાર મૂક્યો હતો.
પ્રધાનમંત્રીએ આંતરરાષ્ટ્રીય મહિલા દિવસ પર નારી શક્તિને સલામ કરી

પ્રધાનમંત્રી શ્રી નરેન્દ્ર મોદીએ આંતરરાષ્ટ્રીય મહિલા દિવસ પર નારી શક્તિને સલામ કરી છે. ટ્વીટ્સની શ્રેણીમાં, પ્રધાનમંત્રીએ કહ્યું; "મહિલા દિવસ પર, હું આપણી નારી શક્તિ અને વિવિધ ક્ષેત્રોમાં તેમની સિદ્ધિઓને સલામ કરું છું. ભારત સરકાર તેની વિવિધ યોજનાઓ દ્વારા મહિલા સશક્તિકરણ પર ધ્યાન કેન્દ્રીત કરતી રહેશે અને સન્માન તેમજ તક પર ભાર મૂકે છે." "આર્થિક સમાવેશથી લઈને સામાજિક સુરક્ષા સુધી, ગુણવત્તાયુક્ત આરોગ્યસંભાળથી લઈને હાઉસિંગ સુધી, શિક્ષણથી લઈને ઉદ્યોગસાહસિકતા સુધી, ભારતની વિકાસયાત્રામાં આપણી નારી શક્તિને મોખરે રાખવા માટે ઘણા પ્રયત્નો કરવામાં આવ્યા છે. આ પ્રયાસો આવનારા સમયમાં પણ વધુ જોરશોરથી ચાલુ રહેશે." "આજે સાંજે 6 વાગ્યે, હું કચ્છમાં આયોજિત એક કાર્યક્રમને સંબોધિત કરીશ જે આપણા સમાજમાં મહિલા સંતોના યોગદાનને ઉજાગર કરશે. સંસ્કૃતિના વિવિધ પાસાઓ, કેન્દ્રના વિવિધ કલ્યાણકારી પગલાં અને અન્ય બાબતો પર ધ્યાન કેન્દ્રીત કરવામાં આવશે. https://t.co/
CWG 2022માં પુરુષોની 10,000 મીટર રેસ વોકમાં બ્રોન્ઝ મેડલ જીતવા બદલ પીએમએ સંદીપ કુમારને અભિનંદન આપ્યા

પ્રધાનમંત્રી શ્રી નરેન્દ્ર મોદીએ સંદીપ કુમારને કોમનવેલ્થ ગેમ્સ, 2022માં પુરુષોની 10,000 મીટર રેસ વોકમાં બ્રોન્ઝ મેડલ જીતવા બદલ અભિનંદન પાઠવ્યા છે. પ્રધાનમંત્રી શ્રીએ ટ્વીટ કર્યું; “બર્મિંગહામ ગેમ્સમાં આપણી રેસ વૉકિંગ ટુકડીની શ્રેષ્ઠતા જોઈને આનંદ થયો. 10,000 મીટર ઈવેન્ટમાં બ્રોન્ઝ મેડલ જીતવા બદલ સંદીપ કુમારને અભિનંદન. તેમના આગામી પ્રયાસો માટે તેમને ખૂબ ખૂબ શુભેચ્છાઓ. #
પ્રધાનમંત્રીએ 15 ઓગસ્ટના રોજ તેમના ભાષણ માટે વિચારો મંગાવ્યા

પ્રધાનમંત્રી શ્રી નરેન્દ્ર મોદીએ 15મી ઓગસ્ટ, 2017ના રોજ તેમના રાષ્ટ્રજોગ સંબોધન માટે વિચારો મંગાવ્યા છે. પ્રધાનમંત્રીએ નરેન્દ્ર મોદી એપ પર ખાસ બનાવવામાં આવેલ જાહેર ફોરમ પર ભાષણ માટે પોતાના વિચારો વહેંચવા લોકોને અપીલ કરી છે. પ્રધાનમંત્રીએ કહ્યું હતું કે, “જ્યારે હું 15 ઓગસ્ટના રોજ લાલ કિલ્લાની પ્રાચીર પરથી દેશને સંબોધન કરીશ, ત્યારે હું ફક્ત માધ્યમ હોઈશ. મારો અવાજ 125 કરોડ ભારતીયોનો અવાજ બની રહેશે. 15 ઓગસ્ટના રોજ ભાષણ માટે એનએમ એપ પર ખાસ બનાવવામાં આવેલ જાહેર ફોરમ પર તમારા વિચારો વહેંચો. http://nm4.in/dnldapp.”
પ્રધાનમંત્રી શ્રીએ નવી દિલ્હીમાં મુખ્ય સચિવોની પરિષદમાં હાજરી આપી

પ્રધાનમંત્રી શ્રી નરેન્દ્ર મોદીએ નવી દિલ્હીમાં મુખ્ય સચિવોની પરિષદમાં હાજરી આપી હતી. શ્રી મોદીએ કહ્યું કે, મહત્વપૂર્ણ નીતિ સંબંધિત વિષયો પર વિચારોનું આદાન-પ્રદાન કરવા અને ભારતને નવી ઊંચાઈઓ પર લઈ જવા માટે ટીમ ભાવનાને મજબૂત કરવા માટે આ એક અદ્ભુત મંચ છે. એક ટ્વીટમાં, પ્રધાનમંત્રી શ્રીએ કહ્યું; “મુખ્ય સચિવોની પરિષદમાં હાજરી આપવી. મહત્વપૂર્ણ નીતિ સંબંધિત વિષયો પર મંતવ્યોનું આદાનપ્રદાન કરવા અને ભારતને નવી ઊંચાઈઓ પર લઈ જવા માટે ટીમ ભાવનાને મજબૂત કરવા માટે આ એક અદ્ભુત મંચ છે.
રાજ્યસભામાં ઉપરાષ્ટ્રપતિ શ્રી જગદીપ ધનખડને આવકારતા પ્રધાનમંત્રીશ્રીના ભાષણનો મૂળપાઠ

આદરણીય અધ્યક્ષ શ્રી, આદરણીય તમામ વરિષ્ઠ સંસદસભ્યો, સૌ પ્રથમ, માનનીય સ્પીકર, હું તમને આ ગૃહ વતી અને સમગ્ર દેશ વતી અભિનંદન આપું છું. એક સામાન્ય પરિવારમાંથી આવીને અને સંઘર્ષની વચ્ચે જીવનની સફરમાં આગળ વધીને તમે જે સ્થાન પર પહોંચ્યા છો, તે દેશના ઘણા લોકો માટે પ્રેરણારૂપ છે. આ ઉચ્ચ ગૃહમાં, તમે આ ગૌરવપૂર્ણ બેઠકની શોભા વધારી રહ્યા છો અને હું કહીશ કે કિથાણાના પુત્રની ઉપલબ્ધિઓ, દેશની ખુશીનું કોઈ સ્થાન નથી. આદરણીય અધ્યક્ષ શ્રી, આ એક સુખદ અવસર છે કે આજે સશસ્ત્ર સેના ધ્વજ દિવસ પણ છે. આદરણીય અધ્યક્ષ શ્રી, તમે ઝુંઝુનુંથી આવો છો, ઝુંઝુનું એ વીરોની ભૂમિ છે. ભાગ્યે જ એવું કોઈ કુટુંબ હશે કે જેણે દેશની સેવામાં અગ્રણી ભૂમિકા ભજવી ન હોય. અને તે પણ કેક પર આઈસિંગ છે કે તમે પોતે સૈનિક સ્કૂલના વિદ્યાર્થી છો. તેથી એક ખેડૂતના પુત્ર અને લશ્કરી શાળાના વિદ્યાર્થી તરીકે, હું જોઉં છું કે તમે ખેડૂત અને સૈનિક બંને છો. તમારી અધ્યક્ષતામાં આ ગૃહ તરફથી હું તમામ દેશવાસીઓને સશસ્ત્ર સેના ધ્વજ દિવસની શુભેચ્છા પાઠવું છું. આ ગૃહના તમામ આદરણીય સભ્યો વતી હું દેશના સશસ્ત્ર દળોને સલામ કરું છું. ચેરમેન શ્રી, આજે, સંસદનું આ ઉચ્ચ ગૃહ એવા સમયે તમારું સ્વાગત કરે છે જ્યારે દેશ બે મહત્વપૂર્ણ પ્રસંગોનો સાક્ષી છે. થોડા દિવસો પહેલા જ વિશ્વએ ભારતને